OpenLLM-France/wikimedia huggingface dataset:
# Vellut

* Per a altres significats, vegeu «Vellut (banyes)».
El vellut és un tipus de tela peluda en la qual els fils es distribueixen molt uniformement, amb un pèl curt i dens, que proporciona una sensació suau molt distintiva.
El vellut es pot fer de qualsevol fibra, encara que el més valuós es fa de seda. També es pot fer de cotó, tot i que el teixit resultant no és tan luxós. Recentment també s'han desenvolupat velluts sintètics, especialment de polièster, viscosa, acetat i barreges de diferents fibres sintètiques, o d'aquestes amb fibres naturals.
Es tix en un teler especial que fila dos trossos de vellut al mateix temps. Els dos trossos llavors se separen i les dues longituds de tela es col·loquen en corrons de posicionament separats. El vellut és difícil de netejar, però en èpoques modernes, s'usa la neteja en sec.

## Història

Probablement l'art de teixir vellut s'originà al Llunyà Orient. Les referències més primerenques apareixen cap a principis del segle xiv.
Les característiques peculiars del vellut, la suau profunditat esplèndida del color del tint que exhibia, el feien perfecte per a encaixar en els vestits oficials i penjolls sumptuosos. Les teles més magnífiques en èpoques medievals eren els velluts italians. Aquests eren ornamentats amb tècniques com ara variar el color del fil, produir el fil de diverses longituds (fil sobre fil, o fil doble), i entreteixir amb seda plana, amb fil sense tallar, amb una base teixit daurat, etc.
Els punts d'origen més primerencs de velluts artístics europeus varen ser Luca, Gènova, Florència i Venècia, i Gènova continua produint encara hui riques teles de vellut. L'art és adoptat una miqueta més avant pels teixidors flamencs, i en el segle xvi Bruges va aconseguir una reputació per als velluts no inferior al de les grans ciutats italianes. Durant el segle xiv molts artesans genovesos introduïren la indústria de la seda i del vellut a la ciutat de València i s'hi establiren en el barri del Pilar, també conegut com de Velluters. Durant cinc segles la luxosa indústria sedera, que incloïa la producció de riques teles de vellut, fon la principal i quasi única activitat en aquest barri de València.
A Mallorca, fins ben entrat el segle xvi no consta que hi hagués producció de vellut. El 1591, el català Pere Pau Gallard rebé dels Jurats una subvenció per instal·lar telers de vellut i ensenyar l'ofici a Mallorca, i anys més tard, el 1611, es constituí el col·legi professional dels velluters. Tenia per patró sant Bonaventura (15 juliol), el qual no veneraven en cap església concreta, de manera que, cada any, la junta de prohoms decidia l'església on tendria lloc la celebració patronal.
El vellut era molt costós i era tingut com una de les mercaderies de luxe igual que la seda. La pana era considerada el «vellut de l'home pobre» la primera vegada que va ser produïda.

## Referències

* ↑ Quetglas Gayà, B. Los gremios de Mallorca. Imprenta Politécnica, 1980, p. 221-224.
Viccionari
# Rinorea melanodonta

Rinorea melanodonta és una espècie de planta amb flor que pertany a la família de les violàcies. Creix al nord de Sud-amèrica (Colòmbia, Veneçuela, Trinitat i Tobago i Guyana)

## Taxonomia

Rinorea melanodonta va ser descrita per Blake i publicat a Contributions from the United States National Herbarium 20(13): 511, t. 35, l'any 1924. (19 juliol de 1924) (Contr. U.S. Natl. Herb.).

## Referències

* ↑ Grandtner, Miroslav M.; Chevrette, Julien. Dictionary of Trees (Llibre electrònic) (en anglès). Volume 2: South America: Nomenclature, Taxonomy and Ecology. Academic Press, 2013, p. 569 [Consulta: 5 maig 2014].
* ↑ http://www.tropicos.org/Name/50052612?tab=distribution Àrea de distribució de Rinorea melanodonta
* ↑ Rinorea melanodonta a Tropicos

## Bibliografia

* Funk, V. A., P. E. Berry, S. Alexander, T. H. Hollowell & C. L. Kelloff. 2007. Checklist of the Plants of the Guiana Shield (Venezuela: Amazonas, Bolivar, Delta Amacuro; Guyana, Surinam, French Guiana). Contr. U.S. Natl. Herb. 55: 1–584. View in Biodiversity Heritage Library (anglès)
* Hekking, W. H. A. M. 1988. Violaceae, Part I. Rinorea and Rinoreocarpus. Fl. Neotrop. 46: i–ii, 1–207. (anglès)
* Hokche, O., P. E. Berry & O. Huber. (editors) 2008. Nuevo Cat. Fl. Vasc. Venez. 1–860. Fundación Instituto Botánico de Venezuela, Caracas. (castellà)
# Bell Telephone Company

Bell Telephone Company va ser una empresa estatunidenca de telecomunicacions creada el 9 de juliol de 1877 per Alexander Graham Bell i per Gardiner Greene Hubbard, qui també va ajudar a organitzar una empresa germana - la New England Telephone and Telegraph Company. Bell Telephone es va iniciar sobre la base de posseir "patents potencialment valorables", principalment la patent mestra #174465 del telèfon de Bell. Les dues companyies es van fusionar el 17 de febrer de 1879 per formar la National Bell Telephone Company, alhora en què Theodore Vail va prendre control de les seues operacions.
La National Bell Telephone Company es va fusionar amb altres empreses el 20 de març de 1880 per formar l'American Bell Telephone Company.
American Bell Telephone Company posteriorment es convertiria en l'American Telephone & Telegraph Company (AT&T), la qual va arribar a ser una de les empreses de telefonia més grans del món. A més d'acreditar-se-li el plantejament d'una definició que dona origen a l'Enginyeria en Sistemes. Però abans d'això, la primera referència que descriu àmpliament el procediment de l'Enginyeria de Sistemes va ser publicat el 1950 per Melvin J. Kelly, llavors director dels laboratoris de la Bell Telephone.(FB).

## Referències

* ↑ Pizer 2009, p. 123-124
* ↑ Pizer 2009, pgs.119, 125
* ↑ Pizer 2009, pg. 125

## Bibliografia

* Brooks, John. Telephone: The First Hundred Years, Harper & Row, 1976, ISBN 0060105402, ISBN 9780060105402.
* Bruce, Robert V. Bell: Alexander Bell and the Conquest of Solitude. Ithaca, Nova York: Cornell University Press, 1990. ISBN 0-8014-9691-8.
* Larned, Larry. Birth of The Blue Bell Telephone Signs: The History of the Blue Bell Telephone Sign as implemented by New England Telephone and Telegraph Arxivat 2019-10-28 a Wayback Machine., BellTelephoneSigns.com, 26 de febrer de 2007. Accedit el 10 de gener de 2010.
* Pizer, Russell A. The Tangled Web of Patent #174465, AuthorHouse, 2009, ISBN 1-4389-8402-2, ISBN 978-1-4389-8402-5.
# Fowtbolayin Akowmb Erevan

El Fowtbolayin Akowmb Erevan (o Fowtbolayin Akowmb Yerevan, en armeni: Ֆուտբոլային Ակումբ Երեւան), és un club armeni de futbol de la ciutat d'Erevan.

## Història

El club es fundà l'any 1995. Després de cinc temporades a la primera divisió armènia, i el títol assolit el 1997, el club es desfeu l'any 2000.

## Palmarès

* Lliga armènia de futbol: 1
** 1997

## Trajectòria esportiva

| Any | Divisió | Posició | PG | PE | PP | GF | GC |
| 1995/96 | Lliga armènia de futbol | 3 | 13 | 5 | 4 | 43 | 24 |
| 1996/97 | Lliga armènia de futbol | 3 | 16 | 2 | 4 | 58 | 24 |
| 1997 | Lliga armènia de futbol | 1 | 13 | 4 | 1 | 41 | 10 |
| 1998 | Lliga armènia de futbol | 3 | 15 | 3 | 8 | 47 | 30 |
| 1999 | Lliga armènia de futbol | 5 | 15 | 6 | 11 | 60 | 43 |
# Giacomo Favretto

Giacomo Favretto (Venècia, 1849 - Venècia, 1887) fou un pintor italià del segle xix. Favretto va ser alumne d’Antonio Rotta, qui va influir en tota la seva pintura.
Es va formar a l'Acadèmia de Venècia i es va dedicar a realitzar pintures de gènere, fent servir el color d'una manera molt personal. A nivell professional també va realitzar retrats, pel que va tenir molt d'èxit entre la burgesia de la zona. Algunes de les seves obres més destacades són Lliçó d'anatomia, Després del bany i Vandalisme. entre d'altres.

## Referències

* ↑ «Giacomo Favretto». Gran Enciclopèdia Catalana. Barcelona: Grup Enciclopèdia Catalana.
# Anni Faust

Anni Faust (en llatí Annius Faustus) va ser un romà de rang eqüestre.
Era un dels coneguts informadors (delatores) durant el regnat de l'emperador Neró. El senat el va condemnar l'any 69 després de l'acusació que va fer Vibi Crisp, segons diu Tàcit.

## Referències

* ↑ Smith, William (ed.). «Faustus, Annius». A Dictionary of Greek and Roman biography and mythology. [Consulta: 3 març 2023].
# Weldon

«Weldon» té aquests significats:
* Weldon (Califòrnia)
* Weldon (Carolina del Nord)
* Weldon (Illinois)
* Weldon (Iowa)
* South Weldon, concentració de població designada pel cens dels Estats Units a l'estat de Carolina del Nord
* Weldon Spring, població dels Estats Units a l'estat de Missouri
* Weldon Spring Heights, població dels Estats Units a l'estat de Missouri
# Resolució 170 del Consell de Seguretat de les Nacions Unides

La Resolució 170 del Consell de Seguretat de les Nacions Unides, aprovada per unanimitat el 14 de desembre de 1961, després d'examinar l'aplicació de la República de Tanganyika per a ser membre de les Nacions Unides, el Consell va recomanar a l'Assemblea general que la República de Tanganyika fos admesa.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org
# Becample cellanegre

El becample cellanegre (Serilophus lunatus) és una espècie d'ocell de la família dels eurilàimids (Eurylaimidae) i única espècie del gènere Serilophus . Habita boscos i zones amb bambú de l'extrem oriental de l'Índia, Bangladesh, nord de Myanmar, sud de la Xina, Hainan, Sud-est asiàtic i Sumatra. Habita els boscos de terra baixa humida subtropical o tropical i els boscos de muntanya humida subtropical o tropical. L'espècie ha disminuït una mica a causa de la pèrdua d'hàbitat, però no es considera que estigui amenaçada d'extinció.

## Descripció

El becample cellanegre és un ocell de mida mitjana, de 16 a 17 cm de llarg i un pes de 25 a 35 g. El plomatge del cap és de color rovellat amb un front gris cendra i un ample supercili (banda) negre sobre l'ull que caracteritza a l'espècie. El pit i el ventre són blancs i l'esquena i les cobertores alars superiors són de color vermellós brillant. Les plomes primàries són de colors cridaners blau i negre i la cua és negra. Hi ha un xic de dimorfisme sexual al plomatge, així la femella té una estreta banda platejada al pit. Els ocells joves s'assemblen als adults però amb ales i cues més curtes i un plomatge una mica més fosc en general. També hi ha algunes variacions entre les diferents subespècies.

## Alimentació

El bec ample cellanegre menja invertebrats, principalment insectes: saltamartins, mantis, erugues, larves i petits caragols terrestres. Aquests insectes es cacen al vol des de les branques o arreplegant-los de les branques i el fullatge.

## Hàbitat

Ocupa diversos hàbitats forestals. Viu en boscos tropicals i semitropicals, així com boscos semideducius i boscos dominats per pi, roure i bambú. Pot trobar-se també en boscos tallats selectivament i fins i tot entrar en terres agrícoles i jardins. Es presenta en un rang d'elevacions segons la seva distribució; entre 800–2.000 m a Sumatra, o a 300–700 m a la Xina.

## Referències

* ↑ «BirdLife International "Serilophus lunatus"» (en anglès). [Consulta: 12 febrer 2022].
* ↑ «https://twitter.com/linjianyangbe/status/1706496813736542710». [Consulta: 26 setembre 2023].
* 1 2 3 Murray, Bruce. «Family Eurylaimidae ((Broadbills)». A: Handbook of the birds of the world. Volum 8 Broadbills to Tapaculos. Barcelona: Lynx Edicions, ©1992-©2013, p. 54-81. ISBN 84-87334-10-5.
* ↑ «Semi-deciduous forest» (en anglès). Arxivat de l'original el 2020-07-30. [Consulta: 15 febrer 2022].

## Enllaços externs

* Vídeo de femella
# Districtes de Belize

Els Districtes de Belize són la divisió territorial de primer ordre en què s'organitza l'estat centreamericà de Belize.
Els districtes de Belize són sis:
| Codi | Districte | Capital | Superfície (km²) |
| 1. | Belize | Belize City | 4.204 |
| 2. | Cayo | San Ignacio | 5.338 |
| 3. | Corozal | Corozal Town | 1.860 |
| 4. | Orange Walk | Orange Walk Town | 4.737 |
| 5. | Stann Creek | Dangriga | 2.176 |
| 6. | Toledo | Punta Gorda | 4.648 |
La capital del país, Belmopan, és dins del districte de Cayo.

## Vegeu també

* Llista de municipis de Belize

## Enllaços externs

* sobre Belize Arxivat 2019-05-27 a Wayback Machine.
* Detailed Mapa de Belize mostrant els districtes i llurs majors ciutats.
# Francisco Caamaño Domínguez

Francisco Caamaño Domínguez (Cee, La Corunya, 8 de gener de 1963) és un polític, professor i advocat espanyol. Va ser nomenat ministre de Justícia d'Espanya el 24 de febrer de 2009.

## Biografia

Llicenciat i doctor en Dret per la Universitat de Santiago de Compostel·la, en la qual fou professor ajudant i professor titular de Dret Constitucional, està casat i té dues filles.
En 1993 va ser designat lletrat del Tribunal Constitucional. En 2001 va tornar a la Universitat de Santiago i en 2002 va obtenir la càtedra de Dret constitucional en la Universitat de València, on va romandre fins a 2004.
Militant del PSOE, en aquest any va ser nomenat per José Luis Rodríguez Zapatero secretari d'Estat de Relacions amb les Corts, posat en el qual es va ocupar de negociar alguns estatuts d'autonomia i de fer reformes en el sistema de votació de les eleccions locals per permetre el vot dels estrangers que vivien a Espanya. En 2008 va continuar en el mateix lloc després de la constitució del nou govern, amb la denominació de secretaria d'Estat d'Assumptes Constitucionals i Parlamentaris, dependent de la vicepresidenta primera, María Teresa Fernández de la Vega. El 24 de febrer de 2009 va assumir el càrrec de ministre de Justícia (en substitució de Mariano Fernández Bermejo), càrrec que va exercir fins al 22 de desembre de 2011. Ha estat secretari general del PSOE de La Corunya des del 2 de juny de 2012 fins al 13 de desembre de 2014.
Ha estat director de la Fundación Democracia y Gobierno Local i codirector de la revista Cuadernos de Derecho Local.

## Obres

* El mandato parlamentario (1992).
* El control de constitucionalidad de disposiciones reglamentarias (1994).
* Normas institucionais de Galicia (1995).
* Jurisdicción y procesos constitucionales (1997).
* El derecho de sufragio pasivo: prontuario de jurisprudencia constitucional 1981-1999 (2000).

## Distincions i condecoracions

* Gran Creu de l'Orde de Carles III (30 de desembre de 2011).

## Referències

* ↑ «Real Decreto 2084/2011, de 30 de diciembre, por el que se concede la Gran Cruz de la Real y Distinguida Orden Española de Carlos III a don Francisco Caamaño Domínguez.». BOE, 31-12-2011 [Consulta: 2 gener 2012].

## Enllaços externs

* Biografia de Francisco Caamaño Domínguez a Ministeri de la Presidència Arxivat 2009-02-26 a Wayback Machine.
* Biografia de Francisco Caamaño Domínguez a El Correo Gallego Arxivat 2009-05-08 a Wayback Machine.
# Giacomo Francesco Bussani

Giacomo Francesco Bussani fou un llibretista venecià.
Va escriure, que se sàpiga, set llibrets, cinc per Antonio Sartorio, i un per Carlo Pallavicino i Pietro Agostini.

## Notes

* ↑ Giulio Cesare in Egitto - xi Antonio Sartorio, Craig Un. Monson - 1991 - 322 "Giulio Cesare va representar la segona col·laboració de Sartorio amb el força obscur llibretista venecià, Giacomo Francesco Bussani. Tot i que Bussani també havia proporcionat un llibret per [Carlo ?] Pallavicino i Pietro Simone Agostini,"
# Anticonceptiu injectable

L'anticonceptiu injectable o injecció anticonceptiva hormonal és un mètode de contracepció femenina consistent en una injecció d'hormones sexuals femenines que cal administrar els cinc primers dies del cicle menstrual, cada tres mesos, i n'impedeix l'ovulació. La contracepció hormonal també pot causar canvis en l'endometri impedint la implantació de la fase inicial d'un embrió en l'úter. El nom comercial n'és Depo-Progevera®. Poden ser de dos classes, depenent del tipus d'hormones que portin: els que només contenen gestàgens o els que combinen estrògens i gestàgens. La freqüència d'administració depèn del preparat: pot ser cada quatre, vuit o dotze setmanes.
És un mètode contraceptiu molt eficaç, però no protegeix contra les malalties de transmissió sexual com el VIH (SIDA), clamídia, herpes genital, condiloma acuminat, gonorrea, hepatitis B o sífilis). Si es desitja una protecció contra les infeccions de transmissió sexual és necessari utilitzar el condó o el preservatiu femení.
Com ocorre amb altres anticonceptius hormonals, la injecció de progesterona pot alterar la regla, que es torna irregular i amb tendència a desaparèixer. Això no malmet la salut ni la fertilitat de la usuària. La seva eficàcia és elevada però s'utilitza amb menys freqüència perquè té més efectes secundaris. És necessària una visita mèdica prèvia per fer una valoració i descartar possibles contraindicacions per utilitzar aquest mètode.
Com la resta dels mètodes contraceptius que només contenen progesterona, es pot utilitzar durant la lactància.

## Referències

* 1 2 3 4 Guia de contracepció i sexualitat per a joves Ajuntament de L'Hospitalet
* ↑ Bertram G. Katzung Basic and Clinical Pharmacology
* 1 2 3 Injeccions hormonals Arxivat 2011-01-28 a Wayback Machine. Associació de planificació familiar de Catalunya i Balears, APFCIB
# Wagah

Wagah (वाघा en hindi,واگها en urdu) és l'únic pas fronterer entre l'índia i el Pakistan, a la ruta del "Grand Trunk Road" entre les ciutats d'Amritsar (índia) i Lahore (Pakistan), al Panjab.
Per Wagah hi passa la polèmica Radcliffe Line. La vila va ser unificada abans de la partició el 1947. Avui, la meitat oriental forma part de l'Índia, mentre l'altra part es troba al Pakistan.
Cada vespre, a Wagah s'hi fa una cerimònia pel tancament de la frontera. Soldats de tots dos països protagonitzen una pintoresca cerimònia, carregada de bel·licositat, que acaba amb la baixada de les dues banderes.
Des de 2004 existeix un servei d'autobusos que relliga Amristar i Lahore.

## enllaços externs

* Video de la cerimònia de tancament de la frontera
# Ritme (desambiguació)

«Ritme» té aquests significats:
* Ritme (música), repetició o cadència sonora que determina el tipus de música
* Ritme harmònic, ritme amb el qual se succeeixen els diferents acords en una determinada composició
* Ritme circadiari. cicle d'unes 24 hores amb els inherents processos bioquímics, fisiològics o de comportament
* Ritme sinusal, batec normal del cor
* Ritme llombard, tipus de ritme associat amb la música barroca però que també es troba en la dels inicis del classicisme
* Ritme (disseny), repetició d'un o més elements en la composició d'un disseny
* Ritme boig, pel·lícula musical estatunidenca de 1937, dirigida per Mark Sandrich
# Becample capnegre

El becample capnegre (Smithornis rufolateralis) és una espècie d'ocell de la família dels caliptomènids (Calyptomenidae) que habita zones boscoses de l'Àfrica Occidental i Central, a Sierra Leone, Libèria, Costa d'Ivori, Ghana, Togo, Nigèria, sud de Camerun, sud de la República Centreafricana, República Democràtica del Congo, nord-oest d'Uganda, Guinea Equatorial, el Gabon, República del Congo i nord-oest d'Angola.
# Daniel Martínez

Daniel Martínez és el nom dels següents personatges:
* Daniel Martínez i Ferrando (1887-1953), escriptor valencià
* Daniel Martínez de Obregón (1948), empresari teatral català
* Daniel Martínez Poveda (1996), ciclista colombià
* Daniel Martínez Villamil (1957), enginyer i polític uruguaià
# Football Club Kallon

El Football Club Kallon és un club de futbol de Sierra Leone de la ciutat de Freetown. Disputa els seus partits a l'Estadi Nacional de Sierra Leone.
El club neix el 2002 quan el Sierra Fisheries fou adquirit per Mohamed Kallon per un total de 30.000 US$. El club adoptà el nom del seu nou propietari, ex jugador dels país que defensà els colors de club com l'Inter de Milà o l'AS Monaco FC. Vesteix de color blau.

## Palmarès

* Lliga de Sierra Leone de futbol:
** 1982, 1986, 1987 (com a Sierra Fisheries)
** 2006
* Copa de Sierra Leone de futbol:
** 2007

## Jugadors destacats

* Sheriff Suma
* Mohamed Kamara
* Hassan Sesay
* Mohamed Sesay
* Ibrahim Koroma

## Referències

* ↑ «NATIONAL LEAGUE TEAMS». thefarfoot.weebly.com. [Consulta: 9 febrer 2019].
* ↑ «Sierra Leone - List of Champions». RSSSF. [Consulta: 16 agost 2019].
* ↑ «Sierra Leone - List of Cup Winners». rsssf.com. [Consulta: 16 agost 2019].
# George Bishop Sudworth

George Bisbe Sudworth (31 d'agost de 1864 – 10 maig de 1927) va ser un botànic estatunidenc. En el moment de la seva mort, va ser el cap dendròleg del Servei Forestal dels Estats Units.
Nascut a Kingston, Wisconsin, Sudworth es va graduar a la Universitat de Michigan el 1885. El 1885-1886 va ser instructor de botànica al Michigan State Agricultural College i va ingressar a la Divisió Forestal del Departament d'Agricultura dels EUA el 1886. Sudworth va publicar diversos llibres, però el seu llibre més famós és A Check List of the Forest Trees of the United States. Altres treballs inclouen The Pine Trees of the Rocky Mountain Region que va ser il·lustrat per Annie E. Hoyle.
Sudworth va descobrir moltes espècies noves i varietats d'arbres d'Amèrica del Nord. Va ser fundar la Society of American Foresters, i també va ser membre de l'Acadèmia de Ciències de Washington, de les Societats Biològiques i Botàniques de Washington, i membre honorífic de l'associació forestal finlandesa, Finska Forstsamfundet.

## Notes

* ↑ «George Bishop Sudworth». The Michigan Alumnus, 34, 1927, pàg. 238.
* ↑ «Sudworth, George Bishop». District of Columbia: Concise biographical dictionary of its prominent and representative contemporary citizens, 1908, pàg. 456.
* ↑ Fuller, G. D. «Reviewed work: Check List of the Forest Trees of the United States, Their Names and Ranges by G. B. Sudworth». Botanical Gazette, 84, 3, 01-11-1927, pàg. 332. DOI: 10.1086/333796. JSTOR: 2470597.
* ↑ Check list of the forest trees of the United States. 1st, 1898.
* ↑ «Annie E. Hoyle - USFS History - Forest History Society». Arxivat de l'original el 2017-02-03.

## Enllaços externs

* Obres escrites per o sobre George Bishop Sudworth George Bishop Sudworth a Viquitexts
* George Bishop Sudworth Biography Arxivat 2012-03-16 a Wayback Machine. (Forest History Society)
# Los Almogávares

Los Almogávares fou una organització juvenil aragonesa, creada el 1936 com branca juvenil d'Estado Aragonés, com a successora de les Juventudes Aragonesistas. El seu cap fou Ángel Alcubierre.
El març de 1936 van promoure la iniciativa de la celebració d'un congrés de joventuts d'esquerra d'Aragó, a fi d'aconseguir un Estatut d'Autonomia. La proposta va ser recollida posteriorment per Unió Republicana, qui va plantejar la seva extensió als partits del Front Popular, i va desembocar en la celebració del Congrés Autonomista de Casp el maig de 1936. Després de la guerra civil espanyola foren dissoltes.
# Wladimir Copic

Wladimir Copic (Vladimir Čopič) fou comandant de la XV Brigada Internacional durant la Guerra Civil espanyola, entre el 15 de febrer i el 10 de juliol del 1937 en què fou ferit, del 5 d'agost del 1937 al 7 de març del 1938 i de l'1 d'abril fins al maig del 1938.
Era d'origen croat. De la mateixa manera que Janos Galicz, es va allistar a l'exèrcit austrohongarès durant la Gran Guerra i posteriorment fou capturat pels russos. Expresident del Partit Comunista de Iugoslàvia al Komintern, fou executat en tornar a l'URSS el 1938.
El seu germà, Milan Copic, controlà la presó de les Brigades Internacionals de Camp Lucász.

## Referències

* ↑ Cecil Eby, Comrades and Commissars, pàg. 66-67